CELEX: 32005R0266
Language: hu
Date: 2005-02-17
Title: A Bizottság 266/2005/EK rendelete (2005. február 17.) bizonyos áruknak a Kombinált Nómenklatúrában történő osztályozásáról

18.2.2005   
            
            
               HU
            
            
               Az Európai Unió Hivatalos Lapja
            
            
               L 47/3
            
         
      A BIZOTTSÁG 266/2005/EK RENDELETE
   
   (2005. február 17.)
   bizonyos áruknak a Kombinált Nómenklatúrában történő osztályozásáról
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a vám- és a statisztikai nómenklatúráról, valamint a Közös Vámtarifáról szóló, 1987. július 23-i 2658/87/EGK tanácsi rendeletre (1) és különösen annak 9. cikke (1) bekezdésének a) pontjára,
   mivel:
   
               (1)
            
            
               A 2658/87/EGK rendelethez csatolt Kombinált Nómenklatúra egységes alkalmazása érdekében szükséges az e rendelet mellékletében említett áruk osztályozásáról szóló intézkedések elfogadása.
            
         
               (2)
            
            
               A 2658/87/EGK rendelet meghatározta a Kombinált Nómenklatúra értelmezéséről szóló általános szabályokat. Ezeket a szabályokat kell alkalmazni bármely más nómenklatúrára vonatkozóan, amely részben vagy egészben a Kombinált Nómenklatúrán alapul, vagy azt adott esetben további bontással egészíti ki, és amelyet valamely különös közösségi rendelkezéssel hoznak létre az árukereskedelemhez kapcsolódó tarifális és más intézkedések alkalmazásának céljából.
            
         
               (3)
            
            
               Az említett általános szabályok értelmében a melléklet táblázatának 1. oszlopában leírt árukat, a 3. oszlopban feltüntetett okok alapján, a táblázat 2. oszlopában feltüntetett KN-kód(ok) alá kell osztályozni.
            
         
               (4)
            
            
               Szükséges kikötni, hogy a Közösségi Vámkódex létrehozásáról szóló, 1992. október 12-i 2913/92/EGK tanácsi rendelet( ) 12. cikkének (6) bekezdése értelmében a tagállamok vámhatóságai által kibocsátott, és az ezzel a rendelettel nem összhangban lévő, az áruk Kombinált Nómenklatúrában történő osztályozására vonatkozó kötelező érvényű tarifális felvilágosítást a jogosult egy három hónapos időszakon belül továbbra is felhasználhatja. (2).
            
         
               (5)
            
            
               Az e rendeletben előírt intézkedések összhangban vannak a Vámkódex Bizottság véleményével,
            
         ELFOGADTA EZT A RENDELETET:
   1. cikk
   A melléklet táblázatának 1. oszlopában leírt árukat a Kombinált Nómenklatúrán belül a táblázat 2. oszlopában feltüntetett KN-kód(ok) alá kell osztályozni.
   2. cikk
   A 2913/92/EGK rendelet 12. cikkének (6) bekezdése értelmében a tagállamok vámhatóságai által kibocsátott, az ezzel a rendelettel nem összhangban lévő, kötelező érvényű tarifális felvilágosítás egy három hónapos időszakon belül továbbra is felhasználható.
   3. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2005. február 17-én.
      
         
            a Bizottság részéről
         
         László KOVÁCS
         
         
            a Bizottság tagja
         
      
   
   
      (1)  HL L 256., 1987.9.7., 1. o. A legutóbb az 1989/2004/EK bizottsági rendelettel (HL L 344., 2004.11.20., 5. o.) módosított rendelet.
   
      (2)  HL L 302., 1992.10.19., 1. o. A legutóbb a 2003-as Csatlakozási Okmánnyal módosított rendelet.
   
      MELLÉKLET
      
                  Leírás
               
               
                  Besorolás
                  KN-kód
               
               
                  Magyarázat
               
            
                  (1)
               
               
                  (2)
               
               
                  (3)
               
            
                  Lábbeli, amely a lábujjakat és a talppárnát takarja, a sarkat és több mint a fél lábfejet szabadon hagyja, bőr felsőrésszel, melynek belseje textilszövettel bélelt, és amelynek talpa bőrből készült 24 cm-nél rövidebb talpbéléssel. Két elasztikus szalaggal rögzíthető a lábhoz, amely a bokát körbefogja.
                  (ritmikus sportgimnasztikai lábbeli)
                  (lásd a 633 A és 633 B fényképeket) (1)
                  
               
               
                  6403 59 91
               
               
                  A besorolást a Kombinált Nómenklatúra 1. és 6. általános értelmezési szabálya, a 64. árucsoporthoz tartozó megjegyzések (3) b) pontja és a 6403, 6403 59 és 6403 59 91 KN-kódok szövege határozza meg.
                  A Kombinált Nómenklatúra 1. általános értelmezési szabálya alkalmazásában a „talp” kifejezés többek között a 6403 vámtarifaszám szövegében a lábbelinek azt a részét jelenti, amelyik használat közben érintkezik a talajjal. Lásd a 64. árucsoporthoz tartozó Harmonizált Rendszer Magyarázat Általános rendelkezések (C) pontját is.
                  Mivel csak a talppárna érintheti a talajt a ritmikus sportgimnasztikában, a lábbeli megfelelő része az egyetlen, amelyik a talajjal kapcsolatba kerül a használat során, és ezért az „talp”-nak tekintendő, a 64. árucsoport előírásai értelmében. Továbbá a termék objektív jellemzői (pl. forma és anyag) arra utalnak, hogy azt nem lehet más célra, csak ritmikus sportgimnasztikai lábbeliként használni.
               
            
         
      
         
      
         (1)  A fényképek csak tájékoztatásul szolgálnak.